|  |  |
| --- | --- |
| Številka: | 110-20/2024-6211-1 |
| Datum: | 19. 11. 2024 |

Na podlagi 58. člena Zakona o javnih uslužbencih (Uradni list RS, št. 63/2007-UPB3, 65/2008 in 40/2012 – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, 202/21 – odl.US in 3/22 – Zdeb, 141/22 – ZIKS-1H, 18/23 – ZDU-10; v nadaljevanju: ZJU) Upravna enota Idrija, Študentovska 2, 5280 Idrija objavlja javni natečaj za zasedbo prostega uradniškega delovnega

**VIŠJI SVETOVALEC (šifra DM – 67) v Oddelku za upravne notranje zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 4 leta delovnih izkušenj,
* strokovni izpit iz upravnega postopka,
* opravljeno obvezno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je *javni uslužbenec* pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja v skladu z 31. členom Zakona o splošnem upravnem postopku (Uradni list RS, št. 24/06 - ZUP-UPB2, 105/06, 126/07-ZUP-E, 65/08-ZUP-F, 8/10-ZUP-G, 82/13-ZUP-H, 175/20 – ZIUOPDVE in 3/22 - ZDeb).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja. Kot opravljeno usposabljanje po 89. členu ZJU šteje tudi dejansko opravljen »strokovni izpit za imenovanje v naziv« ali »dejanska udeležba na pripravah na strokovni izpit za imenovanje v naziv«.

**Naloge delovnega mesta:**

* sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* posredovanje informacij strankam;
* sprejem vlog;
* razvrščanje, klasifikacija in odprava dokumentarnega gradiva:
* urejanje dokumentarnega gradiva;
* koordinacija uporabnikov in izvajalcev/vzdrževalcev informacijskih sistemov;
* zagotavljanje pomoči uporabnikom informacijskih sistemov;
* samostojno opravljanje drugih zahtevnejših nalog.

**Prijava na prosto delovno mesto mora poleg obrazca vsebovati najmanj:**

1. Izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. Izjavo kandidata o izpolnjevanju pogoja glede delovnih izkušenj, v kateri kandidat navede vse dosedanje zaposlitve, datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu z navedbo stopnje/ravni izobrazbe, ki je bila zahtevana za to delovno mesto;
3. Izjavo kandidata o opravljenem usposabljanju za imenovanje v naziv, če je usposabljanje opravil;
4. Izjavo kandidata o opravljenem strokovnem izpitu iz upravnega postopka, če je izpit opravil
5. Izjavo kandidata, da:
   * je državljan Republike Slovenije,
   * ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
   * zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
6. Izjavo, da za namen tega natečajnega postopka dovoljuje Upravni enoti Idrija pridobitev podatkov iz 5. točke tega natečaja. V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.
7. Izjavo kandidata, da je seznanjen in dovoljuje, da bo Upravna enota Idrija podatke, ki jih je navedel v prijavi za prosto delovno mesto, obdelovala za namen izvedbe javnega natečaja.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava na prosto delovno mesto mora biti obvezno pripravljena in oddana na obrazcu – Obrazec za zaposlitev - Obr.110-20/2024, ki je priloga tega natečaja, z natančno izpolnjenimi vsemi rubrikami in podpisanimi izjavami.**

Strokovna usposobljenost kandidatov se bo presojala na podlagi navedb v prijavi, priloženih izjav ter s pomočjo drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom ter z delom v eni izmeni v Oddelku za upravne notranje zadeve. Izbrani kandidat bo delo na navedenem delovnem mestu opravljal v uradniškem nazivu višji svetovalec III, z možnostjo napredovanja v naziv višji svetovalec II in višji svetovalec I. Osnovni plačni razred delovnega mesta je 36. plačni razred. Delo bo opravljal v prostorih Upravne enote Idrija, Študentovska ulica 2, Idrija.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Ur. list RS, št. 139/06 in 104/10), se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu – Obrazec za zaposlitev z oznako **Obr.110-20/2024,** ki jo pošlje na naslov: **Upravna enota Idrija, Študentovska ulica 2, 5280 Idrija**, in sicer v roku 8 dni po objavi na osrednjem spletnem mestu državne uprave, Portalu GOV.SI (<https://www.gov.si/zbirke/delovna-mesta/>) in Zavodu RS za zaposlovanje. Za pisno obliko prijave se šteje tudi elektronska oblika, poslana **na elektronski naslov:** [**ue.idrija@gov.si**](mailto:ue.idrija@gov.si), pri čemer veljavnost prijave ni pogojena z elektronskim podpisom.

Informacije o izvedbi javnega natečaja in o delovnem mestu dobite vsak delovni dan od 9.00 do 10.00 ure na telefonski številki 05 37 34 320 (Nataša Ražem).

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem javnem natečaju bo objavljeno na osrednjem spletnem mestu državne uprave, Portalu GOV.SI.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

|  |  |  |
| --- | --- | --- |
|  |  | Mag. Vanja Močnik Raspet |
|  | načelnica |
|  |  |